ועדת הכספים, כנסת 18, פרוטוקול מספר 176, 2009-10-21 11:05

משה גפני: שלום לכולם, אני פותח את הדיון.

משה גפני: על סדר היום – העברות תקציביות.

משה גפני: פניה מספר 238 מדובר על מנהלת סל"ע.

יאיר פינס: שינויים פנימיים בתקציב מנהלת סל"ע, עיקרם – תוספת 38 מיליון שקל בהרשאה להתחייב להקמת מכינת "עוצם" .

יאיר פינס: דבר שני - -

אמנון כהן: איפה המכינה תוקם?

קריאה: בחולות חלוצה.

יאיר פינס: דבר נוסף – 81.5 מיליון שקל למשרד השיכון, ו -40 מיליון שקל לחטיבה להתיישבות להמשך קידום יישובי הקבע, 20 מיליון שקל להקמת כיתות לימוד ביישובי הקבע, 4.5 מיליון שקל למנהלת ההשקעות במשרד התמ"ת למתן מענקים לעסקים ממשיכים.

משה גפני: מי בעד הפניה?

משה גפני: מי נגד?

משה גפני: אין.

משה גפני: מי נמנע?

משה גפני: – אין.

משה גפני: הפניה אושרה.

משה גפני: אנו עוברים לפניה מספר 221-223.

שירה גרינברג: הפניה מתקצבת 67.255.00 ₪ לטובת ההסכם הקואליציוני של סיעת ש"ס, בין היתר – מתקצבת את נושא הפנימיות, "חפציבה", סמינרים, תרבות יהודית.

משה גפני: מה זה הסמינרים?

שירה גרינברג: סמינרים למורות.

שירה גרינברג: יש שם כל מיני תוכניות- הכשרת מורים אצל המגזר הספציפי הזה.

שירה גרינברג: ש"ס נותנת את הכספים עבור הכשרות במקומות מסוימים.

משה גפני: מה פירוש המילה "מקומות מסוימים"?

משה גפני: אם יש לי סמינר – אני מקבל מהתקציב הזה?

משה גפני: זה תקציב פר תלמידה?

שירה גרינברג: באופן כללי – חלק מהתקציב אתה לא תקבל.

שירה גרינברג: זה מיועד ספציפית , בחלק מהמקומות לסמינרים - -

אמנון כהן: הוא יכול להביא תקציב משלו, לשים פה?

שירה גרינברג: כן.

משה גפני: לא הבנתי.

משה גפני: אני הבאתי תקציב לסמינרים, 23 מיליון שקל.

משה גפני: הוועדה אישרה את זה.

משה גפני: זה הלך לכל הסמינרים.

שירה גרינברג: למיטב ידיעתי חלק מהכספים כאן מיועדים לכולם, וחלק מהכספים זה לפרויקטים מיוחדים, תוכניות מיוחדות שהם רצו לבצע.

אמנון כהן: זה מתחלק, בוודאי.

אמנון כהן: התקנה לא מאפשרת לתת לנקודה מסוימת.

משה גפני: אני לא מצביע על זה.

משה גפני: בשבוע הבא.

משה גפני: הישיבה נעולה.

משה גפני: נצביע בשבוע הבא.